CELEX: 62012TB0492
Language: hr
Date: 2013-12-10 00:00:00
Title: Predmet T-492/12: Rješenje Općeg suda od 10. prosinca 2013. — von Storch i dr. protiv ESB-a ( „Tužba za poništenje — Odluke koje donosi ESB — Tehničke karakteristike monetarnih transakcija povezanih s vrijednosnim papirima Eurosustava — Mjere usmjerene na osiguranje dostupnosti instrumenta osiguranja — Privremene mjere koje se odnose na transakcije refinanciranja Eurosustava i prihvatljivost instrumenata osiguranja — Nepostojanje izravnog utjecaja — Nedopuštenost” )

15.2.2014   
            
            
               HR
            
            
               Službeni list Europske unije
            
            
               C 45/32
            
         Rješenje Općeg suda od 10. prosinca 2013. — von Storch i dr. protiv ESB-a
   (Predmet T-492/12) (1)
   
   (Tužba za poništenje - Odluke koje donosi ESB - Tehničke karakteristike monetarnih transakcija povezanih s vrijednosnim papirima Eurosustava - Mjere usmjerene na osiguranje dostupnosti instrumenta osiguranja - Privremene mjere koje se odnose na transakcije refinanciranja Eurosustava i prihvatljivost instrumenata osiguranja - Nepostojanje izravnog utjecaja - Nedopuštenost)
   2014/C 45/53
   Jezik postupka: njemački
   
      Stranke
   
   
      Tužitelj: Sven A. von Storch (Berlin, Njemačka) i 5 216 drugih tužitelja čija su imena navedena u prilogu rješenja (zastupnici: M. Kerber i B. von Storch, odvjetnici)
   
      Tuženik: Europska središnja banka (ESB) (zastupnici: C. Kroppenstedt i G. Gruber, agenti, uz asistenciju H.-G. Kamanna, odvjetnika)
   
      Predmet
   
   Prvenstveno, zahtjev za poništenje, s jedne strane, odluke ESB-a od 6. rujna 2012. koja se odnosi na tehničke karakteristike monetarnih transakcija povezanih s vrijednosnim papirima Eurosustava na sekundarnim tržištima suverenog duga i, s druge strane, odluke ESB-a od 6. rujna 2012. kojom se uvode dodatne mjere koje su usmjerene na osiguranje dostupnosti instrumenata osiguranja protivnim strankama s ciljem da im se omogući pristup transakcijama za održavanje likvidnosti Eurosustava te, podredno, Smjernice ESB-a 2012/641/EU od 10. listopada 2012. o izmjenama Smjernice BCE/2012/18 o dodatnim privremenim mjerama koje se odnose na transakcije refinanciranja Eurosustava i prihvatljivost instrumenata osiguranja (BCE/2012/23) (SL L 284, str. 14) [neslužbeni prijevod].
   
      Izreka
   
   
               1.
            
            
               Tužba se odbacuje kao nedopuštena.
            
         
               2.
            
            
               Sven von Storch i 5 216 drugih tužitelja čija su imena navedena u prilogu ovog rješenja snosit će svoje troškove i troškove Europske središnje banke (ESB).
            
         
      (1)  SL C 32, 2.2.2013.